CELEX: C2007/297/08
Language: mt
Date: 2007-12-08 00:00:00
Title: Kawża C-375/05: Sentenza tal-Qorti tal-Ġustizzja (L-Ewwel Awla) ta' l- 4 ta' Ottubru 2007 (talba għal deċiżjoni preliminari tal-Bundesverwaltungsgericht — Il-Ġermanja) — Erhard Geuting vs Direktor der Landwirtschaftskammer Nordrhein-Westfalen (Laħam taċ-ċanga u tal-vitella — Primjum sabiex tinżamm merħla ta' baqar li jreddgħu)

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/5
            
         Sentenza tal-Qorti tal-Ġustizzja (L-Ewwel Awla) ta' l-4 ta' Ottubru 2007 (talba għal deċiżjoni preliminari tal-Bundesverwaltungsgericht — Il-Ġermanja) — Erhard Geuting vs Direktor der Landwirtschaftskammer Nordrhein-Westfalen
   (Kawża C-375/05) (1)
   
   (Laħam taċ-ċanga u tal-vitella - Primjum sabiex tinżamm merħla ta' baqar li jreddgħu)
   (2007/C 297/08)
   Lingwa tal-kawża: Il-Ġermaniż
   Qorti tar-rinviju
   Bundesverwaltungsgericht
   Partijiet fil-kawża prinċipali
   
      Rikorrent: Erhard Geuting
   
      Konvenut: Direktor der Landwirtschaftskammer Nordrhein-Westfalen
   Suġġett
   Talba għal deċiżjoni preliminari — Bundesverwaltungsgericht — Interpretazzjoni ta' l-Artikolu 4(a), it-tielet inċiż (ii) tar-Regolament tal-Kunsill (KEE) Nru 805/68, tas-27 ta' Ġunju 1968, dwar l-organizzazzjoni komuni tas-suq taċ-ċanga u tal-vitella (ĠU L 148 p. 24), kif emendat mir-Regolament tal-Kunsill (KEE) Nru 2066/92, tat-30 ta' Ġunju 1992, li jħassar ir-Regolament (KEE) Nru 468/87 li jistabbilixxi r-regoli ġenerali tas-sistema ta' primjum speċjali favur il-produtturi tal-laħam taċ-ċanga u tal-vitella, kif ukoll ir-Regolament (KEE) Nru 1357/80 li jintroduċi sistema ta' primjum sabiex jiġu miżmuma merħliet ta' għoġġiela li għadhom ireddgħu (ĠU L 215, p. 49) — Interpretazzjoni ta' l-Artikolu 33(2) u (4) tar-Regolament tal-Kummissjoni (KEE) Nru 3886/92, tat-23 ta' Diċembru 1992, li jistabbilixxi modalitajiet ta' applikazzjoni li jirrigwardaw is-sistemi ta' primjums previsti mir-Regolament tal-Kunsill (KEE) Nru 805/68, u li jħassar ir-Regolamenti (KEE) Nru 1244/82 u (KEE) Nru 714/89 (ĠU L 391, p. 20), kif emendat mir-Regolament tal-Kummissjoni (KE) Nru 2311/96, tat-2 ta' Diċembru 1996, (ĠU L 313, p. 9) — Primjum sabiex jiġu miżmuma merħliet ta' għoġġiela li għadhom ireddgħu — Kunċett ta' “għoġol li għadu jredda'” u ta' “użu ta' drittijiet” — Ħlas lura ta' ħlasijiet bil-quddiem riċevuti — Tnaqqis tal-limitu individwali wara ċ-ċaħda li jiġu kkunsidrati l-erieħ, fil-kuntest ta' l-għoti tal-primjum, għaliex dawn ma jissostitwixxux l-għoġġiela li għadhom ireddgħu, li għalihom kienet ġiet magħmula talba għal primjum.
   Dispożittiv
   
               1)
            
            
               It-tielet subinċiż (ii) ta' l-Artikolu 4(a) tar-Regolament tal-Kunsill (KEE) Nru 805/68, tas-27 ta' Ġunju 1968, dwar l-organizzazzjoni komuni tas-swieq fis-settur taċ-ċanga u tal-vitella, kif emendat mir-Regolament tal-Kunsill (KE) Nru 2222/96, tat-18 ta' Novembru 1996, għandu jiġi interpretat fis-sens li erħa ma tistax tiġi kkunsidrata bħala baqra li tredda' skond il-paragrafu 1 ta' l-ewwel sezzjoni ta' dan ir-Regolament ħlief jekk hija tissostitwixxi, wara l-preżentazzjoni ta' l-applikazzjoni ta' primjum għas-sena ta' kummerċjalizzazzjoni, baqra li tredda' li hija mniżżla f'din l-applikazzjoni.
            
         
               2)
            
            
               Għoġla li, għal sena ta' kummerċjalizzazzjoni, tkun issostitwixxiet baqra li tredda' li għaliha tkun saret applikazzjoni għal primjum u li kienet rikonoxxuta bħala eleġibbli għall-benefiċċju ta' dan il-primjum tista' tiġi kkunsidrata bħala baqra li tredda' skond it-tielet subinċiż (ii) ta' l-Artikolu 4(a) tar-Regolament Nru 805/68 kif emendat permezz tar-Regolament Nru 2222/96, meta hija tissodisfa, fis-sena segwenti, il-kundizzjonijiet sabiex tissostitwixxi mill-ġdid baqra li tredda'.
            
         
               3)
            
            
               It-tielet subinċiż (ii) ta' l-Artikolu 4(a) tar-Regolament Nru 805/68, kif emendat mir-Regolament Nru 2222/96, għandu jiġi interpretat fis-sens li erħa li għaliha tkun saret applikazzjoni għal primjum mhijiex eliġibbli għall-benefiċċju tal-premium meta hija twelled qabel l-iskadenza tat-terminu previst sabiex din l-applikazzjoni tiġi ppreżentata.
            
         
               4)
            
            
               L-Artikolu 33(2) u (4) tar-Regolament tal-Kummissjoni (KEE) Nru 3886/92 li jistabbilixxi modalitajiet ta' applikazzjoni li jirrigwardaw l-iskemi ta' primjum previsti mir-Regolament Nru 805/68, u li jħassar ir-Regolamenti (KEE) Nru 1244/82 u (KEE) Nru 714/89, kif emendat mir-Regolament tal-Kummissjoni (KE) Nru 2311/96, tat-2 ta' Diċembru 1996, għandu jiġi interpretat fis-sens li produttur għandu jiġi kkunsidrat bħala li ma użax id-drittijiet tiegħu għal primjum matul sena ta' kummerċjalizzazzjoni meta huwa jkun ippreżenta applikazzjoni għal primjum, iżda li din l-applikazzjoni tkun ġiet miċħuda għar-raġuni li l-annimali kkonċernati ma kinux eliġibbli, u dan anki jekk l-imsemmija applikazzjoni ma tkunx ġiet ippreżentata abbużivament. Interpretazzjoni bħal din mhiex kuntrarja għall-prinċipju ta' proporzjonalità.
            
         
               5)
            
            
               Hija l-qorti tar-rinviju li għandha kompetenza sabiex tiddeċiedi jekk, fid-dawl taċ-ċirkustanzi kollha debitament iġġustifikati li jikkaratterizzaw is-sitwazzjoni tar-rikorrent prinċipali, jeżistix każ eċċezzjonali li jirrikjedi li ssir applikazzjoni tad-dispożizzjoni derogatorja ta' l-aħħar subinċiż ta' l-Artikolu 33(2) tar-Regolament Nru 3886/92, kif emendat mir-Regolament Nru 2311/96, filwaqt li tittieħed in kunsiderazzjoni l-ħtieġa ta' applikazzjoni restrittiva ta' din id-dispożizzjoni.
            
         
               6)
            
            
               L-Artikolu 33(4) tar-Regolament Nru 3886/92, kif emendat mir-Regolament Nru 2311/96, moqri flimkien mal-paragrafu (4) ta' l-Artikolu 4f tar-Regolament Nru 805/68, kif emendat mir-Regolament Nru 2222/96, għandu jiġi interpretat fis-sens li l-Istati Membri jistgħu jagħtu lura taħt titolu preferenzjali lil produttur, wara perijodu ta' sospensjoni ta' sentejn, id-drittijiet għal primjum li jkunu ġew irtirati lilu għar-raġuni li dan il-produttur jkun għamel użu minn ta' l-inqas 70 %, iżda inqas minn 90 % tad-drittijiet tiegħu matul is-sena ta' kummerċjalizzazzjoni 1998.
            
         
      (1)  ĠU C 330, 24.12.2005.